13. ΝΟΜΟΣ υπ’ αριθ. 1650 της 9/11 Ιαν. 1951 Περί τροποποιήσεως και συμπληρώσεως διατάξεών τινων περί διαχειρίσεως της Ανταλλαξίμου Περιουσίας και ρυθμίσεως της θέσεως του προσωπικού της Υ.Δ.Α.Μ.Κ. Άρθρον 1 1.Η υπό της κειμένης Νομοθεσίας περί διαχειρίσεως της Ανταλλαξίμου περιουσίας προβλεπομένη διοικητική κατάληψις των εις τους ανταλλαγέντας Μουσουλμάνους ανηκόντων ακινήτων δεν εφαρμόζεται εις ην περίπτωσιν τα υπό κατάληψιν κτήματα κατέχονται αυτοπροσώπως υπό Μουσουλμάνων Τούρκων υπηκόων, περί ων προβλέπει η εν Αγκύρα υπογραφείσα συμφωνία η κυρωθείσα δια του Νόμου 4793/30, η των νομίμων αυτών πληρεξουσίων. Εις την περίπτωσιν ταύτην και μόνον, συντρεχούσης τυχόν αμφισβητήσεως περι ανταλλαξιμότητος του κατεχομένου κτήματος, η κατάληψις ενεργείται κατόπιν δικαστικής διαπιστώσεως των δικαιωμάτων της Υ.Δ.Α.Μ.Κ. Κατά πάσαν άλλην περίπτωσιν κατοχής ανταλλαξίμων κτημάτων, νομεύς των οποίων από της υπογραφής της Συμβάσεως της Λωζάνης τυγχάνει το Δημόσιον, η κατάληψις γίνεται διοικητικώς κατά την υπό του άρθρου 1 παρ. 5 του από 24.10.1940 Β.Δ. «περί Κωδικοποιήσεως κλπ.» διαγραφομένην διαδικασίαν. 2.Αι μέχρι της ισχύος του παρόντος οπωσδήποτε γενόμεναι διοικητικαί καταλήψεις κυρούνται από της χρονολογίας της καταλήψεως. Άρθρον 9 1.Ανταλλάξιμα αγροτικά κτήματα οπωσδήποτε τεθέντα εις την διάθεσιν του Υπουργείου Γεωργίας δια τας κληρουχικάς ανάγκας αναποκαταστάτων γεωργών ή αναληφθέντα υπ’ αυτού υπέρ Συνοικισμών, Κοινοτήτων ή Συνεταιρισμών αποκαταστάσεως ακτημόνων καλλιεργητών και κτηνοτρόφων και εκδικασθέντα υπό των αρμοδίων Επιτροπών Απαλλοτριώσεων μέχρι 10.11.44 χωρίς να επακολουθήση η επί τούτων εκ των κειμένων διατάξεων περί διοικήσεως και διαχειρίσεως της Ανταλλαξίμου Περιουσίας διαγραφομένη διαδικασία υποβολής εις την Υ.Δ.Α.Μ.Κ. των πινάκων διανομής και  των εκδοθεισών αποφάσεων των Επιτροπών Απαλλοτριώσεως, προς καθορισμόν και είσπραξιν της αξίας και έκδοσιν των οικείων τίτλων μεταβιβάσεως, παραχωρούνται άνευ ετέρας τινός διαδικασίας εις τα πρόσωπα εις α διετέθησαν δια των ως είρηται αποφάσεων των Επιτροπών Απαλλοτριώσεων. Ως τίμημα δια τα κτήματα της κατηγορίας ταύτης ορίζεται το 150/πλάσιον της εν τω Κτηματολογίω της Υ.Δ.Α.Μ.Κ. εγγεγραμμένης αξίας των. 2.Κατά την αυτήν ως άνω διαδικασίαν και με τον αυτόν συντελεστήν καθορίζεται το τίμημα και των ανταλλαξίμων κτημάτων των παραχωρηθέντων υπό των αρμοδίων Εποικιστικών Υπηρεσιών προς αποκατάστασιν ακτημόνων και επαναπαραδοθέντων εν συνεχεία υπό των Υπηρεσιών τούτων εις την Ε.Τ.Ε. ή την Υ.Δ.Α.Μ.Κ. προς καθορισμόν του τιμήματος και έκδοσιν των παραχωρητηρίων. 3.Δι’ αποφάσεως του Υπουργού των Οικονομικών μετά σύμφωνον γνώμην του Κεντρικού Συμβουλίου της Υ.Δ.Α.Μ.Κ. δύναται να αυξομειωθή το πολλαπλάσιον των εν τοις προηγουμένης εδαφίοις του παρόντος άρθρου αναφερομένων ανταλλαξίμων κτημάτων. Άρθρον 10 Οικοδομαί ή οικοπεδικαί εκτάσεις της Ανταλλαξίμου Περιουσίας κρινόμεναι ως απαραίτητοι δια το έργον της ανασυγκροτήσεως της Χώρας, παραχωρούνται υποχρεωτικώς εις το Υπουργείον Ανοικοδομήσεως κατά την υπό του άρθρου 4 παράγρ. 1 του από 24/10/40 Β.Δ/τος «περί Κωδικοποιήσεως κ.λπ.» προβλεπομένην διαδικασίαν, εφαρμοζομένην και δια τα μέχρι τούδε προς τον σκοπόν τούτον χρησιμοποιηθέντα ανταλλάξιμα κτήματα. Άρθρον 11 1.Το επί μίαν δεκαετίαν από της ισχύος του παρόντος Νόμου εκ της πωλήσεως ή μισθώσεως των ανταλλαξίμων εν γένει κτημάτων προϊόν, μετά την αφαίρεσιν των δαπανών διαχειρίσεως τούτων, διατίθεται δι’ αποφάσεων των Υπουργών Οικονομικών και Προνοίας δημοσιευομένων εις την Εφημερίδα της Κυβερνήσεως, δια την στέγασιν πρώτιστα των αστέγων παλαιών προσφύγων και δι’ άλλους κοινωφελείς σκοπούς. Ο τρόπος και οι όροι της διαθέσεως, χρεώσεως και εξοφλήσεως του τιμήματος των προς τούτο ανεγερθησομένων οικημάτων διέπονται κατά τας περί στεγάσεως αστών προσφύγων κειμένας διατάξεις του Υπουργείου Προνοίας. 2.Εις τους μέχρι της δημοσιεύσεως του παρόντος Νόμου πρόσφυγας μισθωτάς ανταλλαξίμων οικημάτων και ομολογουμένως απόρους, επιτρέπεται η απ’ ευθείας πώλησις αυτών εφ’ όσον τα εν λόγω οικήματα χρησιμοποιούνται δι’ οικογενειακήν ή επαγγελματικήν των στέγασιν και στερούνται ούτοι ετέρου οικήματος δυναμένου να χρησιμοποιηθή δια τον αυτόν σκοπόν, η δε εν τω Κτηματολογίω της Υ.Δ.Α.Μ.Κ. αξία των δεν υπερβαίνει τας 200.000 δραχμών. Σελ. 305 Διαχείριση Ανταλλάξιμων Κτημάτων 26.Ζ.β.13 3.Εκ του κατά την προηγουμένην παράγραφον καθορισθησομένου αρμοδίως τιμήματος το μεν 1/6 καταβάλλεται κατά την υπογραφήν του πωλητηρίου συμβολαίου, το δε υπόλοιπον εξοφλείται εις είκοσιν εξαμηνιαίας δόσεις επί επιτοκίω 6%. 4.Τα εκ της χρήσεως των κατά τας προηγουμένας παραγράφους οικημάτων καταβληθέντα μετά την 10.11.44 και εφεξής μισθώματα συμψηφίζονται εις τον καθορισθησόμενον τίμημα, τα δε μη καταβληθέντα δεν αναζητούνται. 5.Των ευεργετημάτων των παραγράφων 3 και 4 του παρόντος δικαιούνται και οι ομολογουμένως άποροι Πρόσφυγες, εφ’ όσον συντρέχουσιν υπέρ αυτών αι προϋποθέσεις του άρθρ. 6 παρ. 2 του παρόντος, της απορίας των κρινομένης υπό του Κεντρικού Συμβουλίου μετά πρότασιν της αρμοδίας Τοπικής Επιτροπής. Άρθρον 12 1.Η Υπηρεσία των υπαλλήλων των Συνεργείων Ερεύνης και Καταλήψεως Ανταλλαξίμων Μουσουλμανικών Κτημάτων της τέως Διευθύνσεως Ανταλλαγής θεωρείται ως ημερομίσθιος δημοσία υπηρεσία. 2.Απο της ισχύος του παρόντος καταργείται η διάταξις της παρ. 4 του άρθρ. 3 του από 24.4.40 Β.Δ/τος «περί ρυθμίσεως της θέσεως του Προσωπικού της Υ.Δ.Α.Μ.Κ.». Άρθρον 13 (Διατάξεις αφορώσαι τας οργανικάς θέσεις υπαλλήλων της Υ.Δ.Α.Μ.Κ. Ήδη αύται καθορίζονται δια του Β.Δ. 29/29 Δεκ. 1953). Άρθρον 14 Η θέσις του παρά τη Κεντρική Υπηρεσία της Υ.Δ.Α.Μ.Κ. υπηρετούντος δικηγόρου κατ’ εφαρμογήν του άρθρ. 14 του Α.Ν. 2068/1939, ως ετροποποιήθη υπό του άρθρου 15 του Νόμ. 930/1943 καθίσταται από της ισχύος του παρόντος ως θέσις επί συμβάσει επί μίαν πενταετίαν, η μηνιαία δ’ αντιμισθία τούτου ως και των επί συμβάσει εκτιμητών της Υ.Δ.Α.Μ.Κ. καθορίζεται δι’ αποφάσεων του Υπουργού των Οικονομικών. Άρθρον 15 (Μεταβατικαί διατάξεις). Σελ. 306 Άρθρον 16 Δι’ αποφάσεως του Υπουργού των Οικονομικών μετά σύμφωνον γνώμην του Κεντρικού Συμβουλίου δύνανται να καταστώσιν αυτοτελεή Γραφεία παρά ταις Οικονομικαίς Εφορίαις Γραφεία Διαχειρίσεως Ανταλλαξίμων Κτημάτων ως και η σύμπτυξις των Γραφείων τούτων. Άρθρον 2 1.Μεταβιβάσεις προς τρίτους ανταλλαξίμων κτημάτων γενόμεναι δυνάμει συμβολαιογραφικών εγγράφων παρά των πρώην ιδιοκτητών αυτών, ανταλλαγέντων Μουσουλμάνων, εις ους είχε χορηγηθή εκ μέρους των Κρατικών Αρχών άδεια πωλήσεως της περιουσίας αυτών, θεωρούνται δυνάμει του παρόντος ως εγκύρως γενόμεναι, τα δε πωληθέντα κτήματα διαγράφονται εκ των Κτηματολογικών βιβλίων. Βλ. και άρθρ. 12 παρ. 1 Ν.Δ. 2967/1955. 2.Κτήματα πωληθέντα δια συμβολαιογραφικών εγγράφων εις τρίτους τελούντας εν καλή πίστει και καταληφθέντα μεταγενεστέρως ως ανήκοντα εις ανταλλαγέντας Μουσουλμάνους, μεταβιβάζονται υποχρεωτικώς εις τους κατόχους αγοραστάς των επί τιμήματι καθοριζομένω κατά τας ισχυούσας διατάξεις υπό του Κεντρικού Συμβουλίου τη προτάσει της αρμοδίας Τοπικής Επιτροπής. Οι κατά την προηγουμένην παράγραφον αγορασταί υποχρεούνται εντός εξαμήνου από της υπό της Υ.Δ.Α.Μ.Κ. προσκλήσεως, όπως προσέλθωσι προς υπογραφήν του μεταβιβαστικού τίτλου, άλλως καθίστανται αυτοδικαίως έκπτωτοι των αγοραστικών δικαιωμάτων. Σελ. 303 Διαχείριση Ανταλλάξιμων Κτημάτων 26.Ζ.β.12-13 3.Εις κατόχους ανταλλαξίμων κτημάτων και οικοπέδων, εφ’ ων ούτοι ανήγειρον οικοδομάς προς οικογενειακήν ή επαγγελματικήν των στέγασιν και υπέρ ων συνέτρεχαν αι προϋποθέσεις της απ’ ευθείας αγοράς βάσει του άρθρου 11 παρ. 1 του από 2410-40 Β.Δ. «περί Κωδικοποιήσεως κλπ.» και ων αι οικοδομαί κατεδαφίσθησαν λόγω των πολεμικών γεγονότων, επιτρέπεται η εκ νέου εγκατάστασις των προς ανέγερσιν νέου κτίσματος ίσου εις εμβαδόν, διαστάσεις και έκτασιν προς το κατεδαφισθέν ή εν περιπτώσει θανάτου τούτων εις τους συμβιούντας μετ’ αυτών κληρονόμους των. Εν η περιπτώσει ένεκα ειδικών λόγων και ιδία πολεοδομικών δεν είναι δυνατή η εγκατάστασις τούτων εν τω αρχικώ κτήματι επιτρέπεται η παραχώρησις εις αυτούς ετέρου διαθεσίμου ανταλλαξίμου ακινήτου. Εάν τυχόν τα εν λόγω ακίνητα μετεβιβάσθησαν καθ’ οιονδήποτε τρόπον εις Νομικά Πρόσωπα Δημοσίου Δικαίου, εν συνεχεία δε αντηλλάγησαν μετ’ άλλων τοιούτων ανηκόντων εις την Διεύθυνσιν Δημοσίων Κτημάτων, αύτη υποχρεούται να μεταβιβάση ανάλογον έκτασιν εις τους κατά τ’ ανωτέρω κατόχους συμφώνως προς τας κειμένας διατάξεις περί διαχειρίσεως της Ανταλλαξίμου περιουσίας, την δε τυχόν προκύπτουσαν επί πλέον διαφοράν αξίας του ανταλλαξίμου ακινήτου επιστρέφει εις την Υ.Δ.Α.Μ.Κ. «Εις ας περιπτώσεις κατείχετο το ακίνητον παρ’ ανεγνωρισμένου Οικοδομικού Συνεταιρισμού υπέρ των μελών του οποίου συνέτρεχον αι προϋποθέσεις της απ’ ευθείας αγοράς κατά τα άρθρ. 10 και 11 του από 24.10.40 Β.Δ/τος «περί κωδικοποιήσεως κλπ.» η μεταβίβασις γίνεται υπό της αρμοδίας αρχής επ’ ονόματι του Οικοδομικού Συνεταιρισμού όντος υπόχρεου δια τε την κανονικήν καταβολήν του τιμήματος και δια την μεταξύ των μελών διανομήν του ακίνητου. Ως προς την εκτίμησιν και καταβολήν του τιμήματος εφαρμόζονται αι κείμεναι διατάξεις ως συμπληρούνται δια του παρόντος Νόμου. Τυχόν εκ μέρους του Δημοσίου γενομένη προς τρίτους μίσθωσις παραπηγμάτων επί των ακίνητων τούτων, λύεται αυτοδικαίως από της δημοσιεύσεως του παρόντος Νόμου». Το εντός « » εδάφιον προσετέθη δια του άρθρ. 12 παρ. 2 Ν.Δ. 2967/1954. 4.Δια την θεμελίωσιν δικαιώματος απ’ ευθείας αγοράς κτημάτων επί τη βάσει των άρθρων 11 παρ. 5 και άρθρ. 10 παρ. 1 περίπτωσις στ΄ του από 24.10.40 Β.Δ/τος, «περί Κωδικοποιήσεως κλπ.» δεν ασκεί επιρροήν η προσωρινή διακοπή της κατοχής του κτήματος, εφ’ όσον αύτη κατά την κρίσιν του Κεντρικού Συμβουλίου στηριζομένην εις πρότασιν της Τοπικής Επιτροπής προήλθεν εκ λόγων οφειλομένων εις τας εκ του πολέμου, της Κατοχής και της ανταρσίας δημιουργηθείσης εν γένει συνθήκας. Σελ. 304 Άρθρον 3 Αι υπό της Υ.Δ.Α.Μ.Κ. ή της προκατόχου αυτής Εθνικής Τραπέζης της Ελλάδος, ως διαχειρίστριας της Ανταλλαξίμου περιουσίας γενόμεναι εκποιήσεις ή διαθέσεις ανταλλαξίμων κτημάτων, εφ’ ων αναγνωρίζεται αρμοδίως δικαίωμα κυριότητος υπέρ τρίτου, θεωρούνται ως γενόμεναι υπό της Υ.Δ.Α.Μ.Κ. ή της Ε.Τ.Ε. δια λογαριασμόν του πραγματικού κυρίου και είναι έγκυροι και απέναντι τούτου, δεν χωρεί δε διεκδίκησις του πωληθέντος κατά του αγοραστού ή των δικαιοδόχων του. Άρθρον 4 α΄-β΄(Αντικαθίστανται και συμπληρούνται τα εδαφ. 5, 6 και 7 της παρ. 3 του άρθρ. 7 του Β.Δ. 24/31 Οκτ. 1940). γ)Η υπό της παραγράφου 3 του άρθρου 7 του από 2410-40 Β.Δ/τος «περί Κωδικοποιήσεως κλπ.» τασσομένη εικοσαήμερος προθεσμία ασκήσεως ανακοπών εκ μέρους τρίτων κατά των αποφάσεων του Κεντρικού Συμβουλίου περί καθορισμού αποζημιώσεως χρήσεως δεν υπάγεται εις το Δικαιοστάσιον. δ)Η υπό του άρθρου 11 παράγραφος 7 του Β.Δ/τος της από 24-10-40 «περί Κωδικοποιήσεως κλπ.» προβλεπομένη ετησία προθεσμία δηλώσεως κατεχομένων ανταλλαξίμων κτημάτων παρατείνεται εις εν εισέτι έτος από της ισχύος του παρόντος. Άρθρον 5 1.Εις το Κεντρικόν Συμβούλιον Διαχειρίσεως Ανταλλαξίμων Κτημάτων παρέχεται η ευχέρεια, όπως εις ωρισμένας περιπτώσεις μετά πρότασιν της αρμοδίας Τοπικής Επιτροπής, παράσχη ευκολίας τμηματικής εξοφλήσεως βεβαιωθέντων προς είσπραξιν εσόδων εκ της εν γένει χρήσεως ανταλλαξίμων κτημάτων, εφ’ όσον η εφ’ άπαξ καταβολή της οφειλής κρίνεται δυσχερής. Επίσης το αυτό Συμβούλιον δύναται μετά πρότασιν της Τοπικής Επιτροπής εις εξαιρετικάς περιπτώσεις προς αποτροπήν της διαιωνίσεως των δημοπρασιών πωλήσεως ή μισθώσεως να διατάσση την προκήρυξιν τελειωτικής δημοπρασίας ανεξαρτήτως της καταθέσεως αντιπροσφορών επί των αποτελεσμάτων της δημοπρασίας ταύτης. [2.Δι’ αποφάσεως του Υπουργού των Οικονομικών μετά γνώμην του Κεντρικού Συμβουλίου και της αρμοδίας Τοπικής Επιτροπής δύνανται να μισθωθώσιν κτήματα δια χρονικόν διάστημα πέραν της τετραετίας και κατ’ ανώτατον όριον μέχρι 10/ετίας, οσάκις επιβάλλεται τούτο εκ λόγων ειδικώς μνημονευομένων και αρκούντως ητιολογημένων εν τη σχετική προτάσει, ων ένεκα κρίνεται συμφέρουσα δια την Ανταλλάξιμον περιουσίαν η πολυετής αυτή μίσθωσις. Άρθρον 6 1.(Αντικαθίστανται τα αρθρ. 1 και 2 του Α.Ν. 1042/1946). 2.Εις τους από της ισχύος του Β.Δ/τος της 24-10-40 «περί Κωδικοποιήσεως κλπ.» μέχρι της δημοσιεύσεως του παρόντος Νόμου ανεγείροντας επί ανταλλαξίμων οικοπέδων θεμελιωμένας οικοδομάς και χρησιμοποιούντας ταύτας δι’ οικογενειακήν ή επαγγελματικήν των στέγασιν ως και εις επί διετίαν προ της ισχύος του παρόντος τελούντας εν τη φυσική κατοχή ανταλλαξίμου οικήματος, επιτρέπεται η άνευ δημοπρασίας πώλησις του ακινήτου, εφ’ όσον συντρέχουσι και εν προκειμένω αι προϋποθέσεις της υπό στοιχείον στ΄ του εδαφ. 1 του άρθρου 10 του Β.Δ/τος της 24-10-40 «περί Κωδικοποιήσεως κλπ.». Δια τας μετά την ισχύν του παρόντος γενομένας ανεγέρσεις εφαρμόζεται η διάταξις της παρ. 4 άρθρου 11 του ως άνω Β.Δ/τος. 3.Εις τους εξοφλούντας ολόκληρον την εκ του τιμήματος οφειλήν των είτε κατά την υπογραφήν του μεταβιβαστικού τίτλου είτε και μεταγενεστέρως, παρέχεται έκπτωσις 10%. 26.Ζ.β.13 Διαχείριση Ανταλλάξιμων Κτημάτων Άρθρον 7 1.Ανταλλάξιμα αγροτικά κτήματα κατεχόμενα υπέρ την εικοσιπενταετίαν μέχρι της ισχύος του παρόντος, εφ’ ων εγένοντο υπό των κατόχων των εγγειοβελτιωτικά ή άλλης φύσεως έργα καλλιεργείας, εμφυτεύσεως κλπ. τοιαύτα ώστε κατά την κρίσιν του Κεντρικού Συμβουλίου, η πραγματική των αξία ηυξήθη τουλάχιστον κατά 40%, παραχωρούνται εις τους κατόχους των επί τιμήματι καθοριζομένω υπό του Κεντρικού Συμβουλίου τη προτάσει της αρμοδίας Τοπικής Επιτροπής, εφαρμοζομένων αναλόγως και εν προκειμένω των εδαφ. γ΄ και δ΄ της παρ. 1 του άρθρ. 6 του παρόντος νόμου. 2.(Αντικαθίσταται η παρ. 15 άρθρ. 8 Β.Δ. 24 Οκτ. 1940). 3.(Αντικαθίσταται αι περιπτ. α-δ΄ της παρ. 16 εδαφ. Α΄ άρθρ. 8 του αυτού Δ/τος). Άρθρον 8 1.Εις νομίμους συγκεκροτημένους πάσης φύσεως Οικοδομικούς Συνεταιρισμούς η Υ.Δ.Α.Μ.Κ. δικαιούται να πωλή απ’ ευθείας και άνευ δημοπρασίας ανταλλαξίμους οικοπεδικάς εκτάσεις επί τη τρεχούση αξία αυτών κατά τον χρόνον της πωλήσεως, εάν τα μέλη τούτων αποδεδειγμένως στερούνται ετέρας ιδιοκτήτου κατοικίας εν τη πόλει ένθα το αιτούμενον προς στέγασιν του Συνεταιρισμού οικόπεδον πιστοποιουμένης της στερήσεως ταύτης δια βεβαιώσεως της οικείας Αστυνομικής ή άλλης αρμοδίας Αρχής, βεβαιούσης ωσαύτως, ότι στερούνται ετέρου ιδιοκτήτου οικοπέδου αρτίου δια την ανέγερσιν οικοδομής. Των πωλουμένων κτημάτων το τίμημα, προκειμένου περί Οικοδομικών Συνεταιρισμών δημοσίων υπαλλήλων καταβάλλεται προ της υπογραφής του μεταβιβαστικού τίτλου κατά 1/10, των αγοραστών οφειλετών δικαιουμένων να ζητήσωσι την εξόφλησιν των υπολοίπων 9/10 τοκοχρεωλυτικώς κατά την μέθοδον της συνθέτου χρεωλυσίας εις εξαμηνιαίας δόσεις επί επιτοκίω 3% εντός εικοσαετίας, δια δε τους λοιπούς Συνεταιρισμούς εφαρμόζονται αι διατάξεις του άρθρ. 1 του 1042/46 Α.Νόμου ως ετροποποιήθη δυνάμει του παρόντος. 